Уилям Сароян
Уилям Сароян (), роден на 31 август 1908 г. и починал на 18 май, 1981 г. е американски писател от арменски произход.

Биография 

Роден е в бедното емигрантско семейство на Арменак и Такохи Сароян. Когато е само на три години, баща му умира и той, заедно с брат на име Хенри и двете си сестри Зейбъл и Косет, се мести в Оукланд, за да може майка им да работи като прислужница там и да печели по-добре.

Напуска училище още на 15-годишна възраст, за да може да работи, но в него се заражда мечтата да стане писател.

Първият му разказ излиза в американски вестник на колония от преселници. После, на 15 октомври 1934 г., публикува първата си книга – Дръзкия младеж на летящия трапец – и така започва литературната му кариера. Над десет романа, много пиеси, повече от 3000 разказа, малко стихове и постепенно осъзнаване на истината, че в Америка, иска ли да бъде верен на себе си, писателят трябва да остане независим от царството на парите – ето какво е негово наследство. Пиесата му Времето на вашия живот спечелва наградата Пулицър, но Сароян я отхвърля с думите: „Никой не може да ме купи“.

Библиография на български 
 Човешка комедия [The Human comedy / William Saroyan]. София: Народна култура, 1959, 236 с.
 Нещо като нож, нещо като цвете, изобщо като нищо на света. Подбор и превод от английски език Нели Константинова. Пловдив: Христо Г. Данов, 1971, 297 с.
 Нещо като нож, нещо като цвете, изобщо като нищо на света. Пловдив: Христо Г. Данов, 1980, 249 с.
 Нещо като нож, нещо като цвете, изобщо като нищо на света. София: Фама, 2007, 252 с.
 Некролози. София: Народна култура, 1984, 187 с.
 Мамо, обичам те. София: ИК „Пан 96“, 2000. (ISBN 954-657-289-6)
 Той и тя. София: Фама, 2006, 198 с. (ISBN 954-597-252-1)
 Светът, денят, нощта, аз. София: Фама, 2007, 236 с. (ISBN 978-954-597-274-4)
 Един ден от залеза на света. София: Фама, 2010, 208 с. (ISBN 978-954-597-372-7)

Източници

Външни препратки 
  
  The William Saroyan Literary Foundation International
 Разкази на Сароян в Литернет, в превод на Владимир Молев
 
 „Уилям Сароян: Писането е най-неуязвимо от времето“, разговор на Георги Чаталбашев с Уилям Сароян, София, края на 70-те години, „Център за анализи и образование“ (откъс от Георги Чаталбашев, „Изповеди“, Издателство на Отечествения фронт, София, 1982)

Американски писатели
Американски драматурзи
Американски автори на разкази
Американски романисти
Американски сценаристи
Арменски писатели
Носители на награда „Пулицър“
Хора от Фресно
Починали от рак